**Beszámoló**

**Az országos mérési-értékelési rendszer eredményeinek helyi feldolgozása, hasznosítása**című továbbképzés a Katolikus Pedagógiai Szervezési és Továbbképzési Intézetben

Az Oktatási Hivatal a TÁMOP-3.1.8-09/1-2010-0004 azonosító számú projekt keretében kifejlesz­tett egy 5 órás pedagógus-továbbképzési programot, amelynek célja az Országos kompetencia­mérés eredményeinek helyi feldolgozásának támogatása volt. Ennek legfontosabb elemeként 2014 őszén képzéseket szerveztek az ország összes érintett iskolájának bevonásával.

A Katolikus Pedagógiai Szervezési és Továbbképzési Intézet közbeszerzési eljárás keretében elnyerte a jogot, hogy a katolikus fenntartású intézmények számára megszervezze és lebonyolítsa a képzéseket (PRTA 318/3-46/2014 számú szerződés).

A képzés az 5 órás keretben megismertette a résztvevőkkel az országos mérés-értékelés rendsze­rét, jogszabályi kereteit, az országos kompetenciamérés folyamatát. Bemutassa a mérési eredmé­nyek, az iskolai, telephelyi és tanulói jelentések adatainak pedagógiai értelmezését. A képzés célja volt, hogy elősegítse a megszerzett ismeretek saját intézményben történő hasznosítását, továbbadását.

A továbbképzés tematikája a következő volt:

|  |
| --- |
| **1. Bevezetés, az országos mérési-értékelési rendszer** |
| 1.1 Miért vagyunk itt? A képzés célja, megszerezhető kompetenciák |
| 1.2 Szervezés, adminisztráció, kimeneti követelmények |
| 1.3 Az országos mérési-értékelési rendszer áttekintése, rövid történetisége, jogszabályi keretek. |
| **2. Az országos kompetenciamérés tartalma, folyamata** |
| 2.1 Általános tudnivalók a mérésről, OKM imázsfilm, MT Nagydíj |
| 2.2. A mérés folyamata, határidők, mérési azonosító, tanulói kérdőívek, az új skála, az eredmények nyomonkövetése |
| **3. A kompetenciamérés eredményei** |
| 3.1 Statisztikai alapfogalmak |
| 3.2 A telephelyi jelentés adatainak részletes értelmezése, pedagógiai következtetések. Az adatok intézményi hasznosítása, fejlesztési célok, tervek (mikor kell készíteni és miért érdemes, ha nem is kötelező?) |
| 3.3 A tanulói jelentés (4. előadás). A fejlesztési terv lehetséges tartalmi vázlata. |
| 3.4 További részletek keresése (a FIT szoftver működésének rövid bemutatása). |
| **4. Összegzés, hogyan tovább?** |
| 4.1 Az elhangzottak rövid áttekintése, lényegkiemelés, kérdések |
| 4.2 „Reflexiós levél” leadása |
| 4.3 A továbbképzés zárása |

A továbbképzésről a résztvevők az Oktatási Hivataltól Igazolást kapnak. Az Igazolás kiadásának feltételei: részvétel az összóraszám 100%-án, reflexiós levél elkészítése, leadása a helyszínen.

A meghirdetett képzésre a katolikus fenntartású intézményekből 268 fő jelentkezése érkezett be.

A képzésekre **2014. szeptember 15-e és 2014. szeptember 26-a között** három tréner közreműködésével 14 csoportban került sor. A 268 fő jelentkezőnek csak 2,6%-a maradt távol a képzésről, így 261 fő szerzett végzettséget.

A képzéseket a mérés-értékelésben járatos, továbbképzés megtartására külön kiképzett és a KPSZTI által felkért szakértők, Bakos Csaba Lajos, Bálint Erzsébet és Francsics Balázs tartották.

A továbbképzés elégedettségméréssel zárult, a résztvevők ötfokú skálán értékelték a képzést a következő szempontok alapján és a következő eredménnyel:

|  |  |
| --- | --- |
| Szempont | Érték |
| Menyiben felelt meg a képzés a hallgatók előzetes elvárásainak: | 4,54 |
| Mennyire bővítették a hallgatók eddigi tudását a képzésen kapott ismeretek | 4,43 |
| Mennyire tudja hasznosítani a gyakorlati tapasztalatokat | 4,46 |
| A hallgató mennyire volt elégedett a képzésen alkalmazott oktatási módszerekkel | 4,58 |
| Mennyiben tartották a hallgatók a követelmények teljesíthetőnek? | 4,84 |
| Mennyire tartották a hallgatók az előadások anyagait és a segédletek jól használha­tóak a programhoz? | 4,76 |
| Milyenre értékelték a hallgatók a továbbképzés szervezettségét? | 4,89 |

Budapest, 2014. október 10.